6. ΒΑΣΙΛΙΚΟΝ ΔΙΑΤΑΓΜΑ της 28 Φεβρ/2 Μαρτ. 1950 Περί καθορισμού ποσοστών, τρόπων και λοιπών όρων καθ’ ους τα δηλούμενα περιουσιακά στοιχεία, συμφώνως τω Α.Ν. 860/1949 θα συμβάλωσιν εις την ανόρθωσιν της Ελληνικής Οικονομίας. Έχοντες υπ’ όψη τα άρθρ. 3, 6 και 10 του υπ’ αριθ. 860/1949 Α. Νόμου «περί δηλώσεως περιουσιών αλλοδαπής και των όρων συμβολής των εις την ανόρθωσιν της Ελληνικής Οικονομίας», σύμφωνον γνώμην της κατά το άρθρ. 7 του ειρημένου Α. Νόμου Επιτροπής, ως και την υπ’ αριθ. 86/1950 γνώμην του Συμβουλίου Επικρατείας, προτάσει του Υπουργικού Συμβουλίου, απεφασίσαμεν και διατάσσομεν: Άρθρ.1.-1.Εις την ανόρθωσιν της Ελληνικής Οικονομίας θα συμβάλωσι κατά ποσοστό 20% τα ποσά τα απομένοντα μετά την εξαίρεσιν του ποσού των 10.000 δολλαρίων κατά δηλούντα, περί ης εξαιρέσεως η υπ’ αριθ. 420/4.6.49 πράξις του Υπουργικού Συμβουλίου, δημοσιευθείσα εις το υπ’ αριθ. 132/20.6.49 φύλλον της Εφημερίδος της Κυβερνήσεως (Τεύχος Α). 2.Τα δηλωθέντα χρέη, μετά προηγούμενον έλεγχον και διαπίστωσιν αυτών παρά της κατά το άρθρ. 7 του Α. Νόμου 860/1949 Επιτροπής, αφαιρούνται εκ του υποκειμένου εις τας υποχρεώσεις του Νόμου ποσού. Άρθρ.2.-1.Δια την εις την Ελλάδα εισαγωγήν του ποσοστού περί ου το προηγούμενον άρθρον, ο υπόχρεως παραδίδει εις την Τράπεζαν της Ελλάδος τραβηκτικήν, τουλάχιστον δια το καθορισθέν ποσοστόν και εις βάρος του εν Αμερική λογαριασμού του. 2.Ο υπόχρεως θεωρείται εκπληρών την εκ του Α. Νόμου 860/1949 υποχρέωσίν του αφ’ ης η Τράπεζα της Ελλάδος πιστωθή παρά τω εν τω εξωτερικώ ανταποκριτή της με το ισότιμον της τραβηκτικής. Άρθρ.3.-1.Οι δηλώσαντες και εκχωρήσαντες αντί δραχμών εις την Τράπεζαν της Ελλάδος από της ισχύος του υπ’ αριθ. 860/1949 Α. Νόμου μέρος ή το όλον των εις την εφαρμογήν του Νόμου τούτου υποκειμένων στοιχείων, συμψηφίζωσι το εκχωρηθέν ποσόν με την εκ του Νόμου υποχρεώσίν των. 2.Εις την διάταξιν της προηγουμένης παραγράφου υπάγονται ωσαύτως και οι χρησιμοποιήσαντες αποδεδειγμένως τα ανωτέρω περιουσιακά στοιχεία δια την εισαγωγήν εις την Χώραν αγαθών, κατόπιν σχετικής αδείας του Υπουργείου Εθνικής Οικονομίας. Άρθρ.4.-1.Εάν ο υπόχρεως δεν έχη κατάθεσιν εις μετρητά αλλά χρεώγραφα, αντί της εν τω άρθρ. 2 αναφερομένης τραβηκτικής, παραδίδει εις την Τράπεζαν της Ελλάδος εντολήν προς τον εν Αμερική θεματοφύλακα, παρ’ ω ευρίσκονται τα χρεώγραφα, πωλήσεως αναλόγου ποσοστού αυτών προς κάλυψιν της υποχρεώσεώς του. 2.Η απαλλαγή εκ της υποχρεώσεως ταύτης επέρχεται ευθύς ως η Τράπεζα της Ελλάδος πιστωθή παρά τω εν τω εξωτερικώ ανταποκριτή της με το προϊόν της πωλήσεως των χρεωγράφων. Άρθρ.5.-1.Κατά την παράδοσιν της τραβηκτικής ή της εντολής εις την Τράπεζαν της Ελλάδος, ο υπόχρεως δέον να δηλώση και τον προτιμητέον παρ’ αυτού τρόπον συμβολής δια την ανόθρωσιν της Ελληνικής Οικονομίας, συμφώνως προς το άρθρ. 6 παρ. 2 του υπ’ αριθ. 860/1949 Α. Νόμου. 2.Ευθύς ως η Τράπεζα της Ελλάδος ειδοποιηθή ότι επιστώθη παρά τω εν τη Αμερική ανταποκριτή της με το εκχωρηθέν ποσόν συναλλάγματος, δραχμοποιεί τούτο και πιστώνει τον δικαιούχον με το αντίτιμον επί τη τρεχούση τιμή πλέον αποδεικτικών συναλλάγματος. 3.Εάν ο δικαιούχος επιθυμή την εισαγωγήν εμπορευμάτων δια του εκχωρηθέντος ποσού συναλλάγματος, πιστούται παρά τη Τραπέζη της Ελλάδος εις λογαριασμόν συναλλάγματος και υποχρεούται όπως εισαγάγη τα εμπορεύματα εντός προθεσμίας τριών μηνών από της πιστώσεως ταύτης. Η προθεσμία αύτη δύναται να παραταθή υπό της κατά το άρθρ. 7 του υπ’ αριθ. 860/1949 Α. Νόμου Επιτροπής. Παρελθούσης απράκτου της προθεσμίας, η Τράπεζα της Ελλάδος τρέπει εις δραχμάς το συνάλλαγμα και πιστώνει τον δικαιούχον με το αντίτιμον εις δραχμάς εις λογαριασμόν καταθέσεων, πλέον αποδεικτικών συναλλάγματος. Σελ. 65 .104. Επαναπατρισμός Κεφαλαίων 26.Β.γ.6 Άρθρ.6.-Η κατάθεσις εις κοινόν λογαριασμόν (JOINT ACCOUNT) τεκμαίρεται ότι ανήκει κατ’ ισομοιρίαν εις τα υπέρ ων η κατάθεσις πρόσωπα προκειμένου δια την εφαρμογήν της εκ των διατάξεων του Α. Νόμου 860/1949 εξαιρέσεως του ποσού των 10.000 δολλαρίων, περί ης η υπ’ αριθ. 420/4.6.49 πράξις του Υπουργικού Συμβουλίου, η δημοσιευθείσα εις το υπ’ αριθ. 132/20.6.49 φύλλον της Εφημερίδος της Κυβερνήσεως (Τεύχος Α΄). Άρθρ.7.-Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 